और फिर जिस जोर-शोर से इस बुलेट ट्रेन का महिमामंडन किया जा रहा है, आखिर यह किसके लिए चलाई जा रही है? ठीक है कि बुलेट ट्रेन से मुंबई-अमदाबाद की आठ घंटे की दूरी दो घंटे में तय हो जाएगी पर यह तो अब भी हवाई जहाज से डेढ़ घंटे में तय हो जाती है। फिर भला उच्च आय वर्ग के यात्री, जिनके लिए प्राथमिकता समय है पैसा नहीं, वे भला बुलेट ट्रेन में क्यों बैठेंगे जब उतने ही पैसे में हवाई यात्रा कर सकते हैं? रही बात निम्न और मध्य आय वर्ग की, तो क्या वे 500 किलोमीटर की यात्रा पर 2800 रुपए खर्च करेंगे?